'''Augustenborg Slot''' er et slotsanlæg i [[Augustenborg]] på [[Als]] i [[Sønderborg Kommune]]. Slottet og byen er opkaldt efter [[Augusta af Slesvig-Holsten-Sønderborg-Glücksborg|hertuginde Augusta]], og slottet gav navn til hertugslægten [[Slesvig-Holsten-Sønderborg-Augustenborg]], der ejede området i flere hundrede år. Slottet blev anvendt som [[psykiatrisk hospital]] fra 1932 til 2015 og tilhører i dag den danske stat. I 2016 oprettede [[NaturErhvervstyrelsen]] en afdeling på slottet.
 
== Slottets historie ==
Augustenborg Slots historie begynder med [[Hans den Yngre]]s fem arveberettigede sønner, der ved hans død i 1622 hver arvede et lille [[hertugdømme]]. Hans søn [[Alexander af Slesvig-Holsten-Sønderborg|Alexander]] fik området omkring [[Sønderborg]].<ref name="RILM230">Rasmussen, Imberger, Lohmeier, Mommsen: ''Die Fürsten des Landes – Herzöge und Grafen von Schleswig-Holstein und Lauenburg'', Seite 230</ref> Efter hertug Alexanders død 1627 var det af [[Afdelt hertug|landsregeringen udskilte]] lille [[fyrstedømme]] [[Hertuger af Sønderborg|Slesvig-Holsten-Sønderborg]] ikke mere til at dele. Af de seks sønner arvede fem af dem den hertugelige titel, men måtte selv sørge for driften af deres godser. Alexanders tredjeældste søn [[Ernst Günther 1. af Slesvig-Holsten-Sønderborg-Augustenborg|Ernst Günther]] erhvervede flere godser og bondegårde på øerne [[Ærø]] og [[Als]] og blev den første hertug af linjen Slesvig-Holsten-Sønderborg-Augustenborg.
Bygninger,_konstruktioner_og_anlæg